A **xestación** é o período de tempo comprendido entre a fecundación e o parto.

Durante a xestación de 9meses unha única célula, o cigoto convértese nun ser humano formado por uns 100 billóns de células.

Tras a fecundación o cigoto avanza lentamente pola trompa de Falopio. Aos 7 días a blástula chega ao útero e únese á mucosa da parede uterina. Este proceso , coñecido como **nidación**, marca o comezo da xestación ou **embarazo**.

Este desenvolvemento embrionario comprende 3 etapas :

-Segmentación.

-Gastrulación.

-Organoxénese.

**SEGMENTACIÓN.**

O cigoto orixina unha masa de células (**mórula**) que dá lugar a outra estrutura denominada **blástula**.

**GASTRULACIÓN.**

A partir da blástula resultante fórmanse 3 capas celulares:

1 interna ou **endodermo**, outra externa ou **ectodermo** e unha intermedia ou **mesodermo**.

**ORGANOXÉNESE.**

Nesta etapa fórmanse todas as estruturas corporais.

O embrión posteriormente o feto desenvólvese no interior dunha membrana chamada **amnios**, somerxidos no **líquido amniótico**, que os protexe de golpes e de presións externas.

A nutrición do embrión lévase a cabo a través da **placenta** onde ten lugar o intercambio de substancias entre a nai e o feto. A medida que avanza a xestación, o feto vaise separando da mucosa uterina e fica unido a placenta polo **cordón umbilical**.

